Návrh

Komuniké 

Vláda Slovenskej republiky na svojom zasadnutí dňa ...... 2004 prerokovala a schválila   návrh nariadenia vlády Slovenskej republiky o výške úhrady za zdravotnú starostlivosť, ktorú uhrádza zdravotná poisťovňa poskytovateľovi lekárskej služby prvej pomoci.

	Vypracovanie návrhu nariadenia vlády vyplynulo z potreby vykonania zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov, ktorý v § 8 ods. 6 splnomocňuje vládu Slovenskej republiky na ustanovenie výšky úhrady poskytovanej zdravotnou poisťovňou poskytovateľovi lekárskej služby prvej pomoci. Výška úhrady sa ustanovuje pre jednotlivé zdravotné výkony a pozostáva z troch zložiek, ktorými sú: výkonová zložka, mesačná paušálna platba na poistenca a doprava lekára v rámci návštevnej lekárskej služby prvej pomoci.
.